ΓΡΑΠΤΗ ΕΡΩΤΗΣΗ P-1333/01

υποβολή: Ilka Schrder (GUE/NGL) προς το Συμβούλιο

(24 Απριλίου 2001)

Θέμα: Ενσωμάτωση των δομών των ευρωπαϊκών μυστικώνπηρεσιών

Την τελευταία εβδομάδα αναφέρθηκε σε πολλά σχόλια ότι η δημιουργία στρατιωτικών δομών της ΕΕ στο πλαίσιο της κοινής εξωτερικής πολιτικής και πολιτικής ασφάλειας, όπως δηλαδή τον περασμένο Φεβρουάριο η ίδρυση της επιτροπής πολιτικής και ασφάλειας, της στρατιωτικής επιτροπής της ΕΕ καθώς και του στρατιωτικού επιτελείου, θα οδηγήσει αναπόφευκτα και στην ίδρυση αυτόνομης ευρωπαϊκήςπηρεσίας πληροφοριών. Υποστηρίχθηκε ότι, ιδιαίτερα στον πόλεμο στο Κόσοβο, τα στρατεύματα των κρατών μελών της ΕΕ αντιμετώπισαν οδυνηρά την εξάρτηση από τις πληροφορίες που έθεταν στη διάθεσή τους οι μυστικέςπηρεσίες των ΗΠΑ.

Συμμερίζεται το Συμβούλιο την άποψη ότιπάρχει σχετικό έλλειμμα σε ό,τι αφορά τις ευρωπαϊκέςπηρεσίες πληροφοριών·

Εάν το Συμβούλιο καταλήξει στο συμπέρασμα ότι είναι αναγκαία η δημιουργία αυτόνομων δομών ευρωπαϊκών μυστικώνπηρεσιών, θα επέλεγε την ενσωμάτωση των ήδηπαρχουσών εθνικών δομών ή τη δημιουργία ή μετατροπή των ιδιαίτερων δομών της Ένωσης·

Στην περίπτωση κατά την οποία η δημιουργία είτε η ενσωμάτωση ανάλογων δομών έχει ήδη ξεκινήσει, σε ποιο στάδιο βρίσκεται επί του παρόντος και ποια είναι τα σχέδια για το μέλλον·

Απάντηση

(21 Νοεμβρίου 2001)

1. Μετά το Ευρωπαϊκό Συμβούλιο της Κολωνίας τον Ιούνιο του 1999, γίνεται επανειλημμένα αναφορά στις μυστικέςπηρεσίες ως μία από τις στρατηγικές δυνατότητες που θα πρέπει να αποκτηθούν (οι άλλες στρατηγικές δυνατότητες πουστερούν είναι η διοίκηση και ο έλεγχος καθώς και οι στρατηγικές αεροπορικές και ναυτικές μεταφορές). Σε συνδυασμό με τις προσπάθειες για τη βελτίωση επιχειρησιακών πτυχών όπως, της διαθεσιμότητας, της ετοιμότητας προς ανάπτυξη, της ικανότητας διάρκειας και της διαλειτουργικότητας, χρειάζεται να αποκτηθούν οι στρατηγικές δυνατότητες προκειμένου να διασφαλισθεί ότι οι στρατιωτικές δυνάμεις οι οποίες καλύπτονται από το Συνολικό Στόχο (ήτοι 60 000 άνδρες, με ικανότητα να αναπτυχθούν εντός 60 ημερών για αποστολή διάρκειας τουλάχιστον ενός έτους) είναι στρατιωτικά αυτάρκεις· αυτό αποτελεί μια σημαντική προϋπόθεση, που έχει ορισθεί από τους αρχηγούς κρατών και κυβερνήσεων.

2. Η δήλωση για τη διάθεση στρατιωτικού δυναμικού που δημοσιεύθηκε μετά τη διάσκεψη για τη διάθεση στρατιωτικών δυνατοτήτων της 20ής Νοεμβρίου 2000, αναφέρει ότι στο θέμα των πληροφοριών, πέραν της ικανότητας ερμηνείας εικόνων του Δορυφορικού Κέντρου του Torrejon, [το οποίο θα καταστείπηρεσία της Ευρωπαϊκής Ένωσης από τις αρχές του 2002], τα κράτη μέλη:

- έχουν προσφέρει ορισμένα μέσα που μπορούν να συμβάλουν στην ικανότητα της Ευρωπαϊκής Ένωσης να αναλύει και να παρακολουθεί καταστάσεις,

- μολαταύτα, σημείωσαν ότι θα χρειαστούν ουσιαστικές προσπάθειες σ' αυτό τον τομέα προκειμένου να διαθέτει στο μέλλον η Ένωση περισσότερες πληροφορίες στρατηγικού επιπέδου.

Κατά τη διάσκεψη αυτή τα κράτη μέλη ανέλαβαν επίσης τηνποχρέωση να καταβάλουν μεσομακροπρόθεσμες προσπάθειες για την περαιτέρω βελτίωση των στρατηγικών ικανοτήτων τους. Ορισμένα κράτη μέλη ανέλαβαν να βελτιώσουν την εξασφαλισμένη πρόσβαση της Ένωσης στις δορυφορικές εικόνες, ιδίως χάρη στην ανάπτυξη νέου οπτικού και μικροκυματικού (ραντάρ) δορυφορικού εξοπλισμού (Helios II, SAR Lupe και Cosmos Skymed).

3. Όσον αφορά την ανάλυση καταστάσεων, η Ένωση έχει ή θα έχει στη διάθεσή της τις εξής δυνατότητες:

i) το Στρατιωτικό Επιτελείο της Ευρωπαϊκής Ένωσης, του οποίου καθήκοντα ιδιαιτέρως είναι:

- να επιτελεί τις λειτουργίες: της έγκαιρης προειδοποίησης και εκτίμησης της κατάστασης,

- να παρακολουθεί τις δυνητικές κρίσεις, βασιζόμενο στο κατάλληλο εθνικό και πολυεθνικό δυναμικό, συλλογής πληροφοριών,

- να εφοδιάζει το Κέντρο Καταστάσεων με στρατιωτικές πληροφορίες και να παραλαμβάνει την παραγωγή του,

- σε καταστάσεις κρίσεων, να ζητεί και επεξεργάζεται ειδικές πληροφορίες από τιςπηρεσίες πληροφοριών και άλλες πληροφορίες με ενδιαφέρον από κάθε διαθέσιμη πηγή.

ii) το Δορυφορικό Κέντρο της Ευρωπαϊκής Ένωσης στο Torrejon, μια νέαπηρεσία της ΕΕ που ενσωματώνει τα κατάλληλα στοιχεία των αντίστοιχων παράλληλων δομών της ΔΕΕ,

iii) προσωπικό κατάλληλο να ερμηνεύει εικόνες από δορυφόρο, εντός της πολιτικοστρατιωτικής δομής στη Γραμματεία του Συμβουλίου,

iv) το κοινό Κέντρο Επιχειρήσεων της ΕΕ με πολιτικό και στρατιωτικό προσωπικό.

4. Τα ανωτέρω τονίζουν ένα σημαντικό γεγονός: καίτοι η Ένωση ως έχει θα διαθέτει δυνατότητες ανάλυσης καταστάσεων και ερμηνείας, δεν θα διαθέτει δικές της μυστικέςπηρεσίες. Θα έχει ένα Τμήμα Μυστικών Πληροφοριών (Intelligence Division), το οποίο θα ανήκει στο Στρατιωτικό Επιτελείο της ΕΕ και θα βασίζεται στις εμπιστευτικές πληροφορίες που προτίθενται να παρέχουν τα κράτη μέλη καθώς και σε πληροφορίες που θα κοινοποιεί η Επιτροπή, σύμφωνα με το σημείο αριθ. 5 της δήλωσης αριθ. 6 που προσαρτάται στη Συνθήκη του Άμστερνταμ.